
Vedlegg: Funksjonshemmede studenter – konkretisering av tiltak

1.
INNLEDNING

Styret vedtok Handlingsplan for funksjonshemmede studenter 26.01.2000. Erfaringer, samt endringer i lov og regelverk, gjør det nødvendig å justere handlingsplanen. Siste justering ble vedtatt på styremøte 8. desember 2005.
I ny Lov om universiteter og høgskoler av 1. april 2005, nr. 15 er høgskolens ansvar fastsatt i § 4 – 3, 5. ledd:”Institusjonen skal, så langt det er mulig og rimelig, legge studiesituasjonen til rette for studenter med særskilte behov. Tilretteleggingen må ikke føre til en reduksjon av de faglige krav som stilles ved det enkelte studium”. Etter § 4 – 3, 3. ledd er institusjonene pålagt å opprette læringsmiljøutvalg som bl.a. har ansvar for  fysisk tilrettlegging og tilgjengelighet for funksjonshemmede studenter (jfr. 5. ledd) – dvs. at læringsmiljøet er utformet etter prinsippet om universell utforming, St. meld. nr.8 (1998-99) Om handlingsplan for funksjonshemma 1998-2002. 

Universell utforming defineres som; utforming av bygninger, omgivelser og produkter på en slik måte at de i så stor tilstrekning som mulig kan brukes av alle mennesker uten spesiell tilpasning. Det er viktig og nødvendig å styrke arbeidet med felles rutiner og praksis slik at forholdene for funksjonshemmede studenter ved HiÅ blir best mulig.

2.
OVERORDNA MÅL

Høgskolen skal ha likeverdige tilbud, rettigheter og plikter for alle studenter ved HiÅ. Alle studenter skal i størst mulig grad ha mulighet til full deltaking og likestilling.

3.
HOVEDMÅL

Høgskolen i Ålesund ha fokus på funksjonshemmede studenter og deres vilkår ved HiÅ. Målet er å tilrettelegge studietilbud og studiesituasjon på en slik måte at flest mulig funksjonshemmede kan nyttiggjøre seg av studietilbud ved HiÅ på lik linje med funksjonsfriske.

En høgskole som inkluderer funksjonshemmede i fellesskapet, både fysisk og psykisk, er en god høgskole for alle. Derfor vil HiÅ bestrebe seg på å nå dette målet på en best mulig måte.

Høgskolens handlingsplan for funksjonshemmede skal være et verktøy for å planlegge hvordan den skal kunne nå sine mål for funksjonshemmede studenter innen fastsatte tidsrammer.

4.
HVA ER FUNKSJONSHEMMING OG HVEM ER FUNKSJONSHEMMET

Begrepet funksjonshemming er diskutert og utredet i mange sammenhenger uten at det er kommet frem til felles begreper og begrepsforståelse.

I Regjeringens handlingsplan 1990-1993 ble følgende definisjon benyttet:


”Funksjonshemming er et misforhold mellom individets forutsetninger og miljøets krav til funksjon på områder som er vesentlig for etablering av selvstendighet og sosial tilværelse”.

Funksjonshemming er en tilstand av varig karakter, og deles i tre kategorier: Bevegelsehemmet, orienteringshemmet og miljøhemmet.

I dagens trygdesystem knyttes begrepet uførhet til:


”En tilstand av langvarig alvorlig nedsettelse av funksjonsevnen på grunn av sykdom, skade eller medfødt misdannelse”.

Stønadsordninger ytes f.eks. til hjelpemidler, opplæringstiltak osv., til den som på grunn av sykdom, skade eller lyte har vesentlig og varig innskrenket alminnelig funksjonsevne. Jmf. folketrygdlovens paragraf 5-8.

5.
HANDLINGSPLANENS INNHOLD OG ANSVARSOMRÅDE

Handlingsplanens ansvarsområde og oppgaver er inndelt i 6 hovedområder:

1. Opptak

2. Tilrettelegging under studiet

3. Tilrettelegging under eksamen

4. Fysiske forhold og utstyr/ materiell

5. Samarbeid og beslutning

6. Service og informasjon

5.1. Planlegging generelt – kvalitetssikring

Tilrettelegging i forhold til funksjonshemmede må sees i sammenheng med planlegging generelt på høgskolen. Det vil være en naturlig del av høgskolens kvalitetsarbeid i forhold til studiekvalitet og studieprogresjon.

Læringsmiljøutvalget har et spesielt ansvar for å ivareta planlegging når det gjelder fysisk miljø/læringsmiljø for funksjonshemmede studenter. Det er naturlig for læringsmiljøutvalget med en tilknytning og/eller et formalisert samarbeid med studieutvalget.

All planlegging må være basert på en helhetlig tenking, der studentene er i sentrum. Planleggingen skal derfor inkludere funksjonshemmede i fellesskapet både fysisk og psykisk.

Det vil allikevel være behov for spesielle tiltak i forhold til målgruppen, da funksjonshemmede ikke er noen ensartet gruppe, men tvert imot en svært nyansert og ulik gruppe som krever ”rett tiltak til rett tid”.

Handlingsplanen skal være et dokument som spesielt tar for seg tilrettelegging av spesielle tiltak og beslutningsprosessen i forhold til disse. Høgskolen skal best mulig tilfredstille kravene til en universell utforming. 

6. ANSVARSOMRÅDER – OPPGAVER OG TILTAK

6.1. Opptak

Opptaket til grunnstudier er fra 1995 samordnet. Opptakskriteriene er i samsvar med gjeldende regelverk, og rangering skjer ut fra søkerens konkurransepoeng. Det er gitt mulighet til å søke om spesiell vurdering utenom poengreglene under : ”Søknad om opptak utenom poengreglene”, annet ledd, vedrørende ”spesielle forhold”, der en kan foreta individuell vurdering av søknad til høgre utdanning, UFD, Rundskriv F-036-02.

Det må i søknaden bekreftes at karakterene er dårligere enn det søkeren normalt vil være god for på grunn av funksjonshemmingen.

Vurderingen av søknad om opptak til grunnstudier utenom poengreglene ligger i dag på den enkelte høgskole.

Opptak til påbyggingsstudier ligger på den enkelte høgskole.

6.1.1. Målsetting

Høgskolen i Ålesund vil legge til rette for opptak eller vurdering av søknader om opptak på spesielle vilkår, på en slik måte at opptak/ vurderingen er faglig og juridisk forsvarlig. 

6.1.2. Tiltak

6.1.1.2. Opptaksutvalg

Det er etablert opptaksutvalg som skal foreta opptak, der høgskolen har ansvar. For å kvalitetssikre dette arbeidet faglig og rettsikkerhetsmessig, består utvalget av 7 personer: leder (prorektor), 1 representant for hvert instituttene, to studenter. Opptaksleder er sekretær for utvalget. Studiesjef møter som observatør.

For å sikre lik behandling er det opprettet opptaksutvalg for påbyggingsstudier.

6.1.2.2. Ansvarsavklaringer, rutiner og retningslinjer

Ansvarsavklaringer, rutiner og retningslinjer for opptak til på byggingsstudier må være avklart mellom institutt og studieadministrasjon. Det samme gjelder for grunnstudier i forhold til Samordnet Opptak.

Det viktigste må være at det er klart og tydelig hvem som har ansvaret, og hvem som skal ha et medansvar. (se vedlegg: Funksjonshemmede studenter – konkretisering av tiltak)

6.2. Tilrettelegging under studiet

Særordninger skal ha som formål å oppveie de ulemper funksjonshemmingen medfører. En skal i størst mulig utstrekning sørge for at en funksjonshemmet får adgang til et fullverdig og likestilt studiemiljø.

Studenter som på grunn av en funksjonshemming har behov for spesiell tilrettelegging, skal ha krav på å få dette vurdert. Det er gjennom lover og regelverk, …….avklart  hvilke ansvarsforhold som påhviler den enkelte høgskole og hva studenten selv kan/ må ordne opp i/ har krav på, via trygdesystemet. Behov for tilrettelegging meldes på det enkelte institutt, og  praktiske tilpasninger ordnes opp innen instituttet. 

6.2.1. Målsetting

Høgskolen i Ålesund vil legge til rette for spesielle ordninger, for at alle studenter skal få likeverdige forhold, dersom de kan nyttiggjøre seg av tilbudet og dersom behovet lar seg innfri innenfor de ressursrammer en til enhver tid rår over.

6.2.2. Tiltak

· Kartlegging og registrering av behov for særordninger

· behov for utstyr

· rombehov (som kontor, avskjermet leseplass osv)

· Kartlegging og oversikt over fysiske forhold v/HiÅ
· Økonomisk oversikt og eventuelle muligheter innenfor nåværende budsjett

· Oversikt over tilgjengelige materielle ressurser

· Fysiske og materielle forhold som kan utbedres ut fra meldte behov, innenfor nåværende budsjett utføres

· Momenter/ forslag til tiltak bringes videre til neste års budsjettbehandling

· Rådgiving og koordinering ved studieveileder i samarbeid med instituttet

· Utarbeidelse av egen informasjonsfolder for funksjonshemmede

6.2.3. Ansvar – gjennomføring

· Studenten melder sitt behov til instituttleder eller direkte til studieleder

· Instituttleder har ansvar for å registrere/kartlegge behov ved hvert institutt

· Instituttleder skal ha oversikt over tilgjengelig utstyr, materiell på aktuelt institutt

· Instituttleder/opptaksansvarlig er kontaktperson til eksterne samarbeidspartnere som trygdekontor, hjelpemiddelsentral og lignende.

· Ansvarlig for IT og drift skal ha oversikt og ansvar for tilgjengelig utstyr, samt vedlikehold og nyanskaffelse ved HIÅ
· Bibliotek har oversikt over tilgjengelig utstyr for utlån og lignende (se vedlegg: Funksjonshemmede studenter – konkretisering av tiltak)

6.3. Tilrettelegging under eksamen

Eksamen er det området som det knytter seg størst behov for særordninger. I forskrift om eksamen ved høgskolen av 17.09.2002, omhandler paragraf 10 pkt. 1-8, ”Eksamen under spesielle vilkår”.

6.3.1. Målsetting

Høgskolen i Ålesund vil tilrettelegge for særordninger for kandidater som har fysiske eller psykiske vansker med å gjennomføre eksamen på vanlig måte.

Særordningen skal ha som formål å oppveie de ulemper funksjonshemmingen medfører, samtidig som man i størst mulig utstrekning sørger for at kandidatene prøves likt.

6.3.2. Tiltak

· Søknadsskjema for særordninger er utviklet.

· Gi god informasjon om frister for søknad om særordninger, slik at tilrettelegging kan gjennomføres på en god måte.

· Informasjon om prosedyre for søknad, krav til dokumentasjon og frister er utarbeidet.

· Informasjon skal være lett tilgjengelig ved alle institutter, studieadministrasjon og ekspedisjoner.

· Eksamenskontoret behandler søknader om særordninger. Eksamenskontoret sender søknader om varige særordninger til instituttene. Instituttene har innstilling og beslutningsrett.

· Det er utarbeidet praktiske rutiner på oppfølging av vedtak.

· Prosedyre for klage er utarbeidet.

6.3.3. Ansvar – gjennomføring

· Studieadministrasjonen utarbeider forslag til nytt skjema for søknad om særordninger og dokumentasjonskrav.

· Studieadministrasjonen sørger for informasjon i særtrykk og i aktuelle studie-publikasjoner.

· Studieadministrasjonen ved eksamensansvarlig har ansvar for utvikling og samordning av rutiner for behandling og gjennomføring av særordninger.

· Øverste administrative ledelse har ansvar for å informere om rutiner ved klagebehandling

6.3.4. Tidsplan

· Særtrykk – informasjon spesielt i forhold til eksamen ferdig. Særtrykk med aktuell informasjon er utviklet og endres etter hvert som nye rutiner og retningslinjer er klare.

· Informasjon i studiepublikasjoner foregår kontinuerlig.

· Rutiner for samarbeid om nødvendige praktiske løsninger under eksamen utprøves og videreutvikles mellom de aktuelle enheter.

· Fast klagenemnd er oppnevnt. (se vedlegg: Funksjonshemmede studenter – konkretisering av tiltak)

6.4. Fysiske forhold, utstyr og materiell

I handlingsplan fra regjeringen er det slått fast at funksjonshemmede skal ha mulighet til utdannelse på universitets- og høgskolenivå. Videre fremkommer det bestemmelser om at utdanningsinstitusjonene skal være tilgjengelige for funksjonshemmede. Institusjonen  er pålagt å benytte 5% av vedlikeholdsbevilgningen til tilrettelegging for funksjonshemmede studenter. Ansvar for fysisk tilrettelegging er tillagt høgskolens læringsmiljøutvalg.

En klar problemstilling er krav om tilrettelegging på den ene siden, dvs. hva vi er forpliktet til å yte, og hvor langt vi bør strekke oss for å yte likeverdige forhold og god service på den andre siden. 

6.4.1. Målsetting

Høgskolen i Ålesund vil legge til rette for at de fysiske forhold skal tilfredsstille formelle krav. HIÅ vil legge til rette for at flest mulig av de studenter som kan nyttiggjøre seg av et studietilbud kan få dette ved HIÅ.

6.4.2. Tiltak
· Kartlegging/oversikt over situasjonen ved HIÅ når det gjelder:

· tilgjengelighet i de ulike bygg

· heis

· døråpnere

· parkeringsforhold

· lesesalsplass

· romsituasjon for spesialbehov som for eksempel skjerma leseplass, toalett/bad og lignende

· datautstyr

· utstyr for syn - og hørselshemmede som teleslynge, lydbibliotek og lignende

· annet utstyr som stoler, bord og lignende

· Kartlegging av registrerte behov for materiell og utstyr

· Opprette ”sentral” for utstyr og hjelpemidler til utlån, eventuelt opprette avtale med Hjelpemiddelsentralen i Møre og Romsdal

· Avklaring av hvem som skal ha ansvar for utlån må utarbeides

· I utvalg og råd som berører planlegging av fysiske forhold og utstyr og lignende, skal det bestrebes at en person skal ha ansvar for å ivareta de funksjonshemmedes interesser.(se vedlegg: Funksjonshemmede studenter – konkretisering av tiltak)

6.5. Samarbeid og beslutning

For å få til en samordning og helhetlig planlegging av tiltak er det nødvendig med samarbeid mellom instituttene og ikke minst mellom instituttene og studieadministrasjon. Videre er det nødvendig med samarbeid med andre enheter som IT, drift og bibliotek for å få gjennomført tiltak for funksjonshemmede på en tilstrekkelig og god måte.

Saksbehandlingen vi utfører skal gi et tilstrekkelig grunnlag for å fatte et riktig vedtak, ut fra prinsippet om at særordning skal oppveie de ulemper funksjonshemmingen medfører, samtidig som alle skal få en rettferdig behandling. (se vedlegg: Funksjonshemmede studenter – konkretisering av tiltak)

6.5.1. Målsetting

Grunnlaget for all saksbehandling og gjennomføring av vedtak, skal  ha det formål at den skal være rettferdig og gi likeverdige forhold til alle; studenter, fag- og administrativt personale. Dette for at vi skal ha et best mulig læringsmiljø ved HIÅ 

Nøkkelordet her er samarbeid og samordning. Samordning av tiltak blir nødvendig for å gi god service og for å kunne utnytte ressursene på best mulig måte.

6.5.2. Tiltak

· Læringsmiljøutvalget skal initiere tiltak for funksjonshemmede i samarbeid med:


· representanter fra alle instituttene

· opptak/eksamenskontor

· samskipnad

· studentparlamentet

· representant for de funksjonshemmede (velges via Studentparlamentet)

· IT

· drift

· bibliotek

· suppleres eventuelt med andre representanter ved behov

6.5.3. Ansvar – gjennomføring

· Øverste administrative ledelse.

6.5.4. Tidsplan

· Ferdig (konkretisering av tiltak)
6.5.5. Målsetting

Et viktig prinsipp og mål er at alle studenter skal ha god service og tilstrekkelig informasjon om rettigheter og plikter.

6.5.6. Tiltak

Se vedlegg: Funksjonshemmede studenter – konkretisering av tiltak.
6.5.7. Ansvar – gjennomføring

· Opptaksansvarlig sammen med informasjonsansvarlig tillegges et spesielt ansvar for informasjon og samordning av rutiner og lignende.

· Læringsmiljøutvalget skal være  et forum for innhenting av tidligere erfaringer og praksis. Bearbeiding og videreutvikling av rutiner og praksis er et naturlig arbeidsfelt for Læringsmiljøutvalget.

· Det er en klar forventning om at alle ansatte ved HIÅ, møter studenter på en positiv og imøtekommende måte. Alle skal behandles med respekt og toleranse.

Prinsippet om lik og rettferdig behandling kan for funksjonshemmede studenter betyr at vi må ”strekke” oss, gjøre noe på en annen måte enn det vi pleier å gjøre.

6.5.8. Tidsplan:

· Praksis for hvordan gjøre det, ”vil gå seg til” underveis.

· Konkretisering av tiltak for funksjonshemmede studenter klar 29.04.2004

Dette vedlegget til Handlingsplan for funksjonshemmede studenter  revideres kontinuerlig, og det utarbeides en liste over prioriterte oppgaver som må gjennomføres.

7. EVALUERING

Handlingsplanen rulleres og revideres hvert år.

